সাঈদ ইবন মানসুর ইবনে কাম্মুনা

সাঈদ ইবন মানসুর (ইজ্জ আদ-দাওলা) ইবনে কাম্মুনা (; ১২১৫—১২৮৪) ছিলেন ১৩শ শতাব্দীর একজন ইহুদি চিকিৎসক ও দার্শনিক।  তার প্রধান রচনাগুলোর মধ্যে রয়েছে তিনটি ইব্রাহামীয় ধর্ম নিয়ে একটি তুলনামূলক প্রবন্ধ, যেখানে ইসলাম সম্বন্ধে সুপরিচিত ও সমালোচনামূলক বিশ্লেষণ অন্তর্ভুক্ত রয়েছে।  এছাড়াও তিনি ইবনে সিনা ও সুহরাওয়ার্দীর উপর টীকা রচনা করেছেন।

 উল্লেখযোগ্য কাজ 

তিনি তিনটি একেশ্বরবাদী ধর্ম—খ্রিষ্টধর্ম, ইহুদিধর্ম ও ইসলাম—এর ওপর একটি তুলনামূলক প্রবন্ধ রচনা করেন, যার শিরোনাম ছিল তিন ধর্মের পর্যালোচনা (Examination of the Three Faiths)।  এই গ্রন্থে তিনি ইসলামের বৈধতা নিয়ে প্রশ্ন তোলেন এবং যুক্তি দেন যে, শরিয়তের ন্যায়বিচারের নীতির সঙ্গে অসামঞ্জস্য নবী মুহাম্মদ (সা.)-এর "পরিপূর্ণ মানুষ" হওয়ার দাবিকে দুর্বল করে দেয়।  এছাড়াও তিনি মত দেন যে, মানুষ প্রায়ই ভিন্ন উদ্দেশ্য বা স্বার্থে ইসলাম গ্রহণ করে থাকে।ইবন ওয়াররাক. Why I Am Not a Muslim, পৃ. ৩। প্রোমিথিউস বুকস, ১৯৯৫। 

তিনি আরও বলেন 

গ্রন্থটির প্রকাশনা বাগদাদে ব্যাপক জনঅস্থিরতার সৃষ্টি করে। এর ফলে ইবন কাম্মুনাকে গোপনে শহর ত্যাগ করতে হয়। ঘটনাটির বিশদ বিবরণ ত্রয়োদশ শতকের ইতিহাসবিদ ইবনে আল-ফুয়াতি তাঁর বর্ণনায় লিপিবদ্ধ করেছেন।

 "১২৮৪ সালে বাগদাদে জানা যায় যে, ইহুদি দার্শনিক ইবন কাম্মুনা একটি গ্রন্থ রচনা করেছেন, যেখানে তিনি নবুওয়তের বিষয় নিয়ে ধৃষ্টতাপূর্ণ আলোচনা করেছেন। (আল্লাহ আমাদের রক্ষা করুন তাঁর উক্তিগুলো পুনরাবৃত্তি করা থেকে।) এতে ক্ষুব্ধ জনতা দাঙ্গা শুরু করে এবং তাঁর বাড়ি আক্রমণ ও তাঁকে হত্যার উদ্দেশ্যে সমবেত হয়।
আমির ও একদল উচ্চপদস্থ কর্মকর্তা মুস্তানসিরিয়া মাদ্রাসা উপস্থিত হন এবং প্রধান বিচারপতি ও আইনশিক্ষকদের ডেকে ঘটনাটির বিচার-বিবেচনার জন্য বৈঠক আহ্বান করেন। তারা ইবন কাম্মুনাকে খুঁজতে থাকেন, কিন্তু তিনি তখন গোপনে আত্মগোপন করেছিলেন।
সেদিন ছিল শুক্রবার। প্রধান বিচারপতি নামাজের উদ্দেশ্যে বের হলেও জনতার বাধার মুখে ফিরে আসেন। আমির জনতাকে শান্ত করতে বের হলে, তারা তাঁকে ইবন কাম্মুনার পক্ষ নেওয়ার অভিযোগে গালিগালাজ করে।
অবশেষে আমিরের নির্দেশে ঘোষণা করা হয় যে, পরদিন সকালে শহরের প্রাচীরের বাইরে ইবন কাম্মুনাকে দগ্ধ করা হবে। এতে জনতার রোষ প্রশমিত হয় এবং এরপর আর কোনো বিশৃঙ্খলা দেখা যায়নি।
পরে ইবন কাম্মুনাকে একটি চামড়া-আবৃত বাক্সে করে হিল্লা শহরে পাঠানো হয়, যেখানে তাঁর পুত্র তখন সরকারি পদে নিযুক্ত ছিলেন। সেখানেই তিনি কিছুদিন অবস্থান করে মৃত্যুবরণ করেন।"

কিছু পণ্ডিতের ধারণা, জীবনের শেষ দিকে ইবন কাম্মুনা ইসলাম গ্রহণ করেছিলেন এবং সম্ভবত তিনি বারো ইমামী শিয়া মতবাদে দীক্ষিত হন, যেমনটি মাতালিব গ্রন্থের লেখক ইঙ্গিত করেছেন।ইবন কাম্মুনা, Examination of the Three Faiths, অনুবাদক মোশে পার্লম্যান (বার্কলি ও লস অ্যাঞ্জেলেস, ১৯৭১), পৃ. ১৪৮–১৪৯।

 রচনাবলি 
তিন ধর্মের পর্যালোচনা (تنقيح الأبحاث للملل الثلاث) — এই গ্রন্থে ইসলাম, খ্রিষ্টধর্ম ও ইহুদি ধর্মের মৌলিক বিশ্বাসসমূহ বিশ্লেষণ করা হয়েছে।

আল-জাদীদ ফি আল-হিকমা — দর্শন ও নীতিশাস্ত্রভিত্তিক একটি গ্রন্থ।

শরহ আল-ইশারাত — ইবন সিনার ‘‘আল-ইশারাত ওয়াত-তানবিহাত’’-এর ব্যাখ্যা।

 গ্রন্থপঞ্জি 

 আত্মার অমরত্ব বিষয়ে আরবি প্রবন্ধ — সাঈদ ইবন মানসুর ইবন কাম্মুনা
 তিন ধর্মের মতবাদসমূহের পর্যালোচনার একটি সারসংক্ষেপ
 ইবন সিনার আল-ইশারাত ওয়া আত-তানবিহাত-এর উপর টীকা
 রাব্বানীয় ও কারায়ী ইহুদিদের পার্থক্য নিয়ে ইবন কাম্মুনার প্রবন্ধ
 রেজা পোরজাভাদি, একজন বাগদাদি ইহুদি দার্শনিক: ইজ্জ আদ-দাওলা ইবন কাম্মুনা (মৃ. ৬৮৩/১২৮৪) ও তাঁর রচনাসমূহ (ব্রিল একাডেমিক পাবলিশার্স, ২০০৬)
 স্ট্যানফোর্ড দর্শন বিশ্বকোষে ইবন কাম্মুনা সম্পর্কিত প্রবন্ধ

 তথ্যসূত্র 
বিষয়শ্রেণী:১৩শ শতাব্দীর ইহুদি
বিষয়শ্রেণী:ইরাকি ইহুদি
বিষয়শ্রেণী:ইসলামের ইহুদি পণ্ডিত
বিষয়শ্রেণী:ইসলামের সমালোচক
বিষয়শ্রেণী:ইসলাম ও ইহুদি ধর্ম
বিষয়শ্রেণী:বাগদাদের লেখক
বিষয়শ্রেণী:ইহুদি দার্শনিক
বিষয়শ্রেণী:১৩শ শতাব্দীর দার্শনিক
বিষয়শ্রেণী:১২১৫-এ জন্ম
বিষয়শ্রেণী:১২৮৪-এ মৃত্যু